**ELŐTERJESZTÉS**

**Körmend Város Önkormányzata Képviselő-testületének 2021. november 2-i rendkívüli ülésére**

**Tárgy:** a piacról és vásárokról szóló 4/2011. (II. 9.) önkormányzati rendelet hatályon kívül helyezése

Tisztelt Képviselő-testület!

A piacról és vásárokról szóló 4/2011. (II. 9.) önkormányzati rendelet rögzíti jelenleg a piac működésére, üzemeltetésére vonatkozó szabályokat (nyitvatartási idő, árusítás rendje, stb.). Tekintettel arra, hogy az Önkormányzat az új városi piac üzemeltetésére egy önálló gazdasági társaságot hozott létre, a rendelet által meghatározott szabályokat ezentúl ez a cég jogosult és köteles megállapítani. Ezért az önkormányzati rendelet okafogyottá vált, hatályon kívül helyezése szükséges.

A jogalkotásról szóló 2010. évi CXXX. törvény 22.§-a értelmében a jegyző gondoskodik arról, hogy az elavult, szükségtelenné vált jogszabály hatályon kívül helyezése megtörténjen.

A fentiek szerint előkészítésre került a hatályon kívül helyező rendelet tervezete, melyet a Képviselő-testület az előterjesztés mellékleteként megismerhet.

Kérem a Képviselő-testületet, hogy döntsön az önkormányzati rendelet elfogadásáról.

**Előzetes hatásvizsgálat:**

Társadalmi hatás: a rendelet megalkotásának társadalmi hatása nincs.

Gazdasági hatás: a rendelet megalkotásának gazdasági hatása nincs.

Költségvetési hatás: a rendelet megalkotásának nincs költségvetési hatása.

Környezeti és egészségi hatás: a rendelet megalkotásának nincs környezeti és egészségi hatása.

Adminisztratív terheket befolyásoló hatás: a rendelet megalkotásának nincs adminisztratív terheket befolyásoló hatása.

A jogszabály megalkotásának szükségessége, a jogalkotás elmaradásának várható következményei, és a jogszabály alkalmazásához szükséges személyi, szervezeti, tárgyi és pénzügyi feltételek:

A jogszabály megalkotása a piacról és vásárokról szóló 4/2011. (II. 9.) önkormányzati rendelet szükségtelenné válása miatt indokolt.

Körmend, 2021. október 28.

**Bebes István**

**polgármester**

**Körmend Város Önkormányzata Képviselő-testülete ……/2021. (XI. ….) önkormányzati rendelete**

**a piacról és vásárokról szóló 4/2011. (II. 9.) önkormányzati rendelet hatályon kívül helyezéséről**

Körmend Város Önkormányzatának Képviselő-testülete a jogalkotásról szóló 2010. évi CXXX. törvény 10.§ (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** Hatályát veszti a piacról és vásárokról szóló 4/2011. (II. 9.) önkormányzati rendelet.

**2.§** E rendelet a kihirdetését követő napon lép hatályba és a hatályba lépését követő napon hatályát veszti.

**Bebes István dr. Stepics Anita**

**polgármester jegyző**

**INDOKOLÁS**

**a** **piacról és vásárokról szóló 4/2011. (II. 9.) önkormányzati rendelet hatályon kívül helyezéséről szóló ……/2021. (XI. ….) önkormányzati rendelethez**

Az önkormányzati rendeletet – a jogalkotásról szóló 2010. évi CXXX. törvény (továbbiakban: Jat.) 18.§-ában foglaltaknak megfelelően eljárva – az alábbiak szerint indokolom:

**ÁLTALÁNOS INDOKOLÁS**

A városi piac üzemeltetésének feltételei megváltoztak, amely miatt a rendeleti szabályozás szükségtelenné vált, ezért hatályon kívül kell helyezni.

**RÉSZLETES INDOKOLÁS**

**1.§-hoz**

A vonatkozó jogszabályi rész a hatályon kívül helyezéséről rendelkezik.

**2.§-hoz**

A vonatkozó jogszabályi rész hatályba léptető és hatályon kívül helyező rendelkezést tartalmaz.